CELEX: 32015R0020
Language: et
Date: 2015-01-05 00:00:00
Title: Komisjoni rakendusmäärus (EL) 2015/20, 5. jaanuar 2015 , teatavate kaupade klassifitseerimise kohta kombineeritud nomenklatuuris

8.1.2015   
            
            
               ET
            
            
               Euroopa Liidu Teataja
            
            
               L 4/7
            
         KOMISJONI RAKENDUSMÄÄRUS (EL) 2015/20,
   5. jaanuar 2015,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. jaanuar 2015
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Elektroonikaseade (nn meediaserver), millel on sisseehitatud 2 TB välkmälu, 4 TB mälumahuga kõvaketas ning MPEG-protsessor mitmesuguste video-, pildi- ja helivormingute jaoks.
                  Seadmel on muu hulgas järgmised liidesed:
                  
                              —
                           
                           
                              kaks vasest 1 GbE (gigabitt-Ethernet) sissevõtuporti (ingest port) vastuvõtuks,
                           
                        
                              —
                           
                           
                              kaks SFP-tüüpi (Small Form-factor Pluggable) 10 GbE voogedastusporti edastamiseks,
                           
                        
                              —
                           
                           
                              kaks vasest 1GbE haldusporti seadme haldamiseks,
                           
                        
                              —
                           
                           
                              kaks USB-porti.
                           
                        Seade kasutab järgmisi meediavorminguid:
                  
                              —
                           
                           
                              MPEG-2 TS ja MPEG-4 (H.264),
                           
                        
                              —
                           
                           
                              muutuv bitikiirus (VBR) ja pidev bitikiirus (CBR),
                           
                        
                              —
                           
                           
                              kõrglahutus (HD) ja standardlahutus (SD).
                           
                        Seade võimaldab edastada kuni 2 500 voogu kiirusega 3,75 Mbit/s.
                  Seadet kasutavad kaabel- või internetitelevisiooni pakkujad tellitavate multimeediatoodete edasitoimetamiseks tarbijatele.
                  Multimeediatooteid, näiteks videoklippe, pilte, andmeid ja heli vahetatakse (võetakse vastu ja edastatakse) teenusepakkuja võrku installitud meediaserverite vahel. Seade salvestab vastuvõetud sisu ja edastab selle tellimisel transport-voogedastuse (Over the Top Technology, OTT) kaudu klientide lõppseadmetesse, nt televiisorid, arvutid, mängukonsoolid või mobiiltelefonid.
               
               
                  8525 60 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 c ja 6 ning CN-koodide 8525 ja 8525 60 00 sõnastusega.
                  Seade on ette nähtud kahe või enama erineva funktsiooni täitmiseks (rubriigi 8517 telekommunikatsioon, rubriigi 8521 videosignaalide salvestus või taasesitus ja rubriigi 8525 saatmine). Seadme põhifunktsiooni XVI jaotise märkuse 3 tähenduses ei ole võimalik kindlaks määrata, kuna iga funktsioon on seadme kasutamisel võrdse tähtsusega. Seepärast tuleb toode klassifitseerida rubriiki, mis on seda võrdsel määral kirjeldavate rubriikide numbrilises järjestuses kõige viimane. Seetõttu ei või seadet klassifitseerida rubriikidesse 8517 või 8521.
                  Kuna seadmega saab teiste meediaserverite videosisu (televisioonisignaale) lisaks edastamisele ka teenusepakkuja võrgu piires vastu võtta, ei või toodet klassifitseerida alamrubriiki 8525 50 00.
                  Seega tuleb seade klassifitseerida vastuvõtuseadmega varustatud saateaparatuurina CN-koodi 8525 60 00 alla.